Το Πανεπιστήμιο Παντεόν-Σορμπόν (γαλλικά: "Université Paris 1 Panthéon-Sorbonne") είναι ένα δημόσιο ερευνητικό πανεπιστήμιο στο Παρίσι της Γαλλίας. Επικεντρώνεται σε τομείς των νομικών, ανθρωπιστικών, πολιτικών, κοινωνικών και οικονομικών επιστημών. Πρόκειται για ένα από τα δεκατρία πανεπιστημιακά ιδρύματα που διαδέχτηκαν το ιστορικό Πανεπιστήμιο του Παρισιού, το οποίο έπαψε να υφίσταται στις 31 Δεκεμβρίου του 1970, ως συνέπεια της γαλλικής πολιτιστικής επανάστασης του 1968, που συχνά αναφέρεται ως «Γαλλικός Μάης».